9. 9. 80 De Europæiske Fællesskabers Tidende Nr. L 236/25 II (Retsakter hvis offentliggørelse ikke er obligatorisk) KOMMISSION KOMMISSIONENS BESLUTNING af 25. juli 1980 om veterinærpolitimæssige betingelser og udstedelse af sundhedscertifikat ved indførsel af fersk kød fra Canada (80/804/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinær- politimæssige problemer i forbindelse med indførsel af kvæg og svin samt fersk kød fra tredjelande (!), se- nest ændret ved direktiv 77/98/EØF (?), særlig artikel 16, og ud fra følgende betragtninger : Sundhedssituationen hos dyr i Canada er, som det er konstateret under et veterinært besøg foretaget i fælles- skabets navn, udmærket, stabil og under komplet kon- trol af velstrukturerede og velorganiserede veterinærtje- nester, især hvad angår sygdomme, der kan overføres gennem kød; Canadas veterinærmyndigheder har desuden i skri- velse af 14. juli 1980 bekræftet, at Canada har været fri for kvægpest, mund- og klovesyge, afrikansk svinepest, klassisk svinepest, smitsom lammelse hos svin (Tesche- nersyge) og smitsom blæreudslet hos svin i mindst 12 måneder, og at der ikke er blevet vaccineret mod disse sygdomme i denne periode ; Canadas veterinærmyndigheder har påtaget sig at un- derrette Kommissionen for De europæiske økonomi- ske Fællesskaber og medlemsstaterne, pr. telex eller telegram, inden 24 timer, om konstateringen af optræ- den af enhver af de ovennævnte sygdomme eller an- vendelsen af vaccination imod nogen af dem ; de veterinærpolitimæssige betingelser og udstedelse af sundhedscertifikat bør tilpasses til sundhedssituatio- nen i det pågældende tredjeland ; (!) EFT nr. L 302 af 31. 12. 1972, s. 28. (?) EFT nr. L 26 af 31. 1. 1977, s. 81. de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité — VEDTAGET FØLGENDE BESLUTNING : Artikel 1 Medlemsstaterne giver tilladelse til indførsel fra Ca- nada af fersk kød af kvæg, svin, får, geder og enhovede husdyr, som opfylder kriterierne i sundhedscertifikatet i bilaget der skal ledsage sendingen. Artikel 2 Denne beslutning finder ikke anvendelse på kirtler og organer, der indføres med bestemmelseslandets tilla- delse til fremstilling af pharmaceutiske produkter. Artikel 3 Denne beslutning anvendes fra den 1. januar 1981. Artikel 4 Denne beslutning er rettet til medlemsstaterne. Udfærdiget i Bruxelles, den 25. juli 1980. På Kommissionens vegne Finn GUNDELACH Næstformand